Mihai Horia Botez

Mihai Horia Botez (født 18. november 1940, død 11. juli 1995) var en rumensk matematiker, diplomat og anti-kommunistisk dissident som etter Revolusjonen i 1989 ble Romanias ambassadør til FN, og til De forente stater.

Botez var utdannet ved Universitetet i București (Matematikkfakultet), der han bl. a. hadde Octav Onicescu som lærer. Han arbeidet først som forsker, var deretter førsteamanuensis ved institutt for kybernetikk, økonomisk statistikk og forskning ved det samfunnsøkonomiske instituttet ASE (1967) og senere lektor ved Matematikkfakultetet, Instituttet for statistikk og sannsynlighetsregning og professor (1970).Mihai Botez: "Să găsim căile prin care intelectualii pot să devină independenți" , Viorica Oancea, România literară - anul 2007, numărul 27, accesat la 22 ianuarie 2014Cazul Mihai Botez (drept la replică) , 7 septembrie 2010, Viorica Oancea, Revista 22, accesat la 22 ianuarie 2014

 Biografi 
I 1967 ble han utnevnt til direktør ved det såkalte Sentret for prospektiv forskning. Han forsvarte sin doktoravhandling i en alder av 26 år ved Det rumenske akademis Senter for matematisk statistikk, under veiledning av professor Gheorghe Mihoc.30 DE ANI CU MIHAI BOTEZ , Solomon Marcus, România literară - anul 2000, numărul 15, accesat la 22 ianuarie 2014Lumea exilului (II), Constantin Eretescu, Observator cultural - numărul 122, iunie 2002, accesat la 22 ianuarie 2014

Mellom 1974 og 1977 var han direktør ved CEPECA- Det internasjonale senter for fremtids- og utviklingsstudier sponset til å begynne med av FN.

I 1976 var han i noen måneder gjesteforsker ved Woodrow Wilson International Center for Scholars i Washington, DC.Despre Mihai Botez și disidența românească , Viorica Oancea, România literară - anul 2010, numărul 47, accesat la 22 ianuarie 2014

I 1977 mistet han sin stilling som direktør og universitetsforeleser på grunn av at han hadde uttrykt misnøye mot regimet til Nicolae Ceaușescu.

I 1979 utarbeidet han et såkalt «Memorandum av de rumenske intellektuelle» som ble lest opp på Radio Free Europe og publisert i det franske magasinet La Nouvelle Alternative.

I 1985  (eller 1986Despre disidența românească și despre vinovata noastră îndelungă tăcere , 7 decembrie 2010, Viorica Oancea, Revista 22, accesat la 22 ianuarie 2014) deltok han på «Den europeiske kongressen for kultur» i Madrid, Spania.Nicolae Manolescu, Cuvânt înainte la „Scrisori către Vlad Georgescu”, Ed. FCR, București, 2003

I 1987, etter at det franske magasinet L'Express publiserte et intervju med ham der han kritiserte situasjonen i Romania, ble han straffet ved å bli utnevnt til direktør av et databehandlingssenter i provinsbyen Tulcea.

Han fikk politisk asyl i 1988 i USA, der han var med et stipend, og etter det arbeidet han på en rekke akademiske institusjoner, så som Stanford University, Indiana University, Woodrow Wilson International Center for Scholars (september-oktober 1988).

Etter Revolusjonen i 1989, var han Romanias ambassadør til FN (1992-1994) MAE og til USA (1994).

Han døde av indre blødninger som følge av skrumplever.

Hans første kone var arkitekten Mariana Celac. Han giftet seg i USA med Magda Sichitiu (som endret sitt navn til Magda Botez).Lungul drum spre Pulitzer, 19 martie 2010, Carmen Dragomir, Jurnalul Național, accesat la 22 ianuarie 2014

 Bøker 
 Scrisori către Vlad Georgescu, Editura Fundațiior Culturale Române, 2003 
  Românii despre ei înșiși, Editura Litera, 1992
 Însemnări despre Ion Barbu, Editura Fundațiior Culturale Române, 1999
 Editura Fundațiior Culturale Române, Editura Fundațiior Culturale Române, 1994
 Lumea a doua - introducere în comunismologia structurală, Editura DU Style, 1997

 Æresbevisninger 
 I București er en skole oppkalt etter ham.http://wikimapia.org/143841/ro/Scoala-Generala-Nr-87-Mihai-Botez
Æresborger av Monticello, Arkansas

 Referanser 

 Litteratur 
 "Mappe av en dissident" (på rumensk)
 Om Mihai Botez og rumensk dissidens  Viorica Oancea, Romania-literara - 2010, nr. 47 (på rumensk)

 Eksterne lenker 
 Mihai Botez, den ensomme dissident, 18. november 2009, Vladimir Tismaneanu, Evenimentul zilei (rumensk)
 Mihai Botez. Henrettelsen av Mihai Botez. Dissidenten som ble sikkerhetspolitiagent Gabriel Andreescu, Observator Cultural - nummer 656, januar 2013 (rumensk)

Kategori:Personer fra București
Kategori:Rumenske pedagoger
Kategori:Rumenske professorer
Kategori:Rumenske ambassadører
Kategori:Ambassadører til USA
Kategori:FN-ambassadører
Kategori:Rumenske matematikere
Kategori:Matematikere på 1900-tallet
Kategori:Aktivister fra Europa
Kategori:Menneskerettighetsaktivister